David Albin Zywiec Sidor

David Albin Zywiec Sidor OFMCap (føst 15. juli 1947 i East Chicago i Indiana i USA, død 5. januar 2020 på et militærsykehus i Managua i Nicaragua) var en amerikanskfødt kapusiner og katolsk biskop av Siuna i Nicaragua.

Liv og virke

Prest
David Albin Zywiec Sidor, den eldste av fem barn, gikk inn i kapusinernes orden ved St. Felix Convent i Huntington i Indiana i 1965, og ble presteviet den 1. juni 1974 av biskop Salvador Schlaefer OFMCap i Milwaukee. Han studerte filosofi ved St. Joseph College i Rensselaer i Indiana, og teologi ved St. Francis School of Pastoral Ministry ved University of Wisconsin-Milwaukee i Milwaukee i Wisconsin.

Han ble sendt til østkysten av Nicaragua, der amerikanske kapusinere hadde misjonsmark. 

Zywiec ble flyttet videre til Costa Rica, hvor fikk mer formasjon som kapusiner. Deretter tilbrakte han tre år i USA og virget i en menighet i Chicago. Og til slutt vendte han tilbake til Nicaragua for å forbli ved den karibiske kysten til sin død.

Hjelpebiskop i Bluefield i Nicaragua
Den 24. juni 2002 utnevnte pave Johannes Paul II ham til titulærbiskop av Giru Marcelli og hjelpebiskop i det apostoliske vikariat Bluefields. Erkebiskopen av Managua, kardinal Miguel Obando Bravo S.D.B., bispeviet ham 13. september samme år; medkonsekratorer var erkebiskop Jean-Paul Aimé Gobel, apostolisk nuntius til Nicaragua, og Pablo Ervin Schmitz Simon OFMCap, apostolisk vikar av Bluefields.

Biskop av Siuna
Den 30. november 2017 utnevnte pave Frans ham til den første biskopen av bispedømmet Siuna, som ble opprettet samme dato. Innsettelsen i embedet fant sted 13. januar året etter.  Bispedømmet Siuna gikk med seg 60 prosent av den katolske befolkning av Bluefields da det ble utskilt; bispedømmet dekker den sivile juristiksjon Región Autónoma del Atlántico Norte. 

Noen beskrev ham som en troens mann med kjærlighet til sin neste, med langsom tale lite flytende spansk. Han lærte å forstå og etterleve virkeligheten i de nicaraguakaribiske samfunn som denne østkysten av Nicaragua er del av, og lærte seg språkene miskito og kreol for bedre å nå frem overfor disse dominerende etniske grupper i sitt virke.

Han døde 5. januar 2020 i Managua der han var innlagt på militærsykehuset Dr. Alejandro Dávila Bolaños og ble behandlet for hjernesvulst, og ble gravlagt i katedralen Nuestra Señora de Fátima i Siuna.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Kardinal Pietro Gasparri (1852-1934) *1898
 Kardinal Benedetto Aloisi Masella (1879-1970) *1919
 Erkebiskop Antonio Taffi (1897-1970) *1947
 Erkebiskop Marco Antonio García y Suárez (1899-1972) *1953
 Kardinal Miguel Obando Bravo, S.D.B. (1926-2018) *1968
 Biskop David Albin Zywiec Sidon O.F.M.Cap. (1947-2020) *2002

Referanser 

Ikkenicaraguanske katolske biskoper i Nicaragua
Katolske biskoper fra USA
Personer fra East Chicago
Katolske misjonærer
misjonærer fra USA
misjonærer i Nicaragua
Kapusinere fra USA
Linjen Rebiba